Rikunarita-ORG/Wikinium huggingface dataset:
# Ύψιλον

Το γράμμα **ύψιλον** (κεφαλαίο **Υ**, πεζό **υ**) είναι το εικοστό γράμμα του ελληνικού αλφαβήτου.

Στο ελληνικό σύστημα αρίθμησης έχει αριθμητική αξία υ´ = 400

Ως γράμμα χρησιμοποιήθηκε και για τον ρόλο του δίγαμμα (Ϝ, ϝ) το οποίο είναι ημίφωνο και όχι φωνήεν αλλά απαρχαιώθηκε ήδη από την αρχαιότητα. Στη νέα ελληνική έχει αυτόν τον ρόλο αποκλειστικά όταν βρίσκεται μετά από τα α, ε, η (και εφόσον δεν έχει διαλυτικά).

Στην αρχαία ελληνική κάθε λέξη που ξεκινούσε από ύψιλον γράφεται σήμερα με δασεία, εκτός από την Αιολική διάλεκτο όπου γράφεται με ψιλή (Herbert W. Smyth *Greek Grammar*, 1956, σελ. 10): «Τὸν δὲ κέρναντα τὸ χρύσιον **ὐ**πόδικον» (το παράδειγμα από πέτρα του 4ου π.Χ. αιώνα στη Λέσβο, δίνει ο Jean Humbert *Histoire de la langue grecque*, 1972, σελ. 51).

Σχετίζεται άμεσα ή έμμεσα με τα γράμματα **U**, **u**, **v**, **v**, **w**, **w**, **Y**, **y** άλλων αλφαβήτων.

Το όνομα *Ύψιλον* μπορεί επίσης να αναφέρεται στην ομώνυμη ελληνική σειρά κόμικς Ύψιλον (κόμικς).

* αυ = [[af]] (ως αυτόνομη λέξη και ως πρώτο συνθετικό πριν από *κ*, *π*, *τ*, *χ*, *φ*, *θ*, *σ*, *ξ*, *ψ*), [[av]] (ως πρώτο συνθετικό πριν από *β*, *γ*, *δ*, *ζ*, *λ*, *μ*, *ν*, *ρ* και φωνήεντα)
* ευ = [[ɛf]] (ως αυτόνομη λέξη και ως πρώτο συνθετικό πριν από *κ*, *π*, *τ*, *χ*, *φ*, *θ*, *σ*, *ξ*, *ψ*), [[ɛv]] (ως πρώτο συνθετικό πριν από *β*, *γ*, *δ*, *ζ*, *λ*, *μ*, *ν*, *ρ* και φωνήεντα)

## Εξωτερικοί σύνδεσμοι

* Λεξιλογικός ορισμός του ύψιλον  στο Βικιλεξικό
* Πολυμέσα σχετικά με το θέμα  Ύψιλον στο Wikimedia Commons
# Εταιρεία Ελληνικών Τυπογραφικών Στοιχείων

Εταιρεία Ελληνικών Τυπογραφικών Στοιχείων| Συντομογραφία | ΕΕΤΣ |
| Ίδρυση | 1992 |
| Ιδρυτής | *Ιδρυτικό Διοικητικό Συμβούλιο (1992–2001):** M.B. Σακελλαρίου ― Πρόεδρος
* Μ.Σ. Mακράκη – Aντιπρόεδρος
* Δ.Γ. Πόρτολος – Γραμματέας
* Λ.Γ. Σαββίδη – Tαμίας
* Γ.E. Aγουρίδης
* A.Γ. Δρυμιώτης
* A.Α. Τσελίκας
 |
| Τύπος | ΜΚΟ |
| Πεδίο δράσης | Τυπογραφία |
| Έδρα | Σπύρου Μερκούρη 33, 116 35, Αθήνα, Ελλάδα |
| δεδομένα () |

Η **Εταιρεία Ελληνικών Τυπογραφικών Στοιχείων** (**ΕΕΤΣ**) είναι μία μη κερδοσκοπική οργάνωση στην Ελλάδα, που ιδρύθηκε το 1992, αφιερωμένη στη βελτίωση του επιπέδου της ελληνικής ψηφιακής τυπογραφίας.

Έχει εκδώσει τέσσερις ψηφιακές γραμματοσειρές, όλες με πλήρη πολυτονική υποστήριξη:

* Την *GFS Bodoni*, μια εκσυγχρονισμένη εκδοχή του σχεδιασμού του 1793 από τον Τζαμπαττίστα Μποντόνι. (Λεπτομέρειες γραμματοσειράς)
* Την *GFS Didot*, εμπνευσμένη από το σχέδιο του Φερμέν Ντιντό το 1805. (Λεπτομέρειες γραμματοσειράς)
* Την *GFS Neohellenic*, παραχθείσα από την τυπογραφική εταιρεία *Lanston Monotype Company*. (Λεπτομέρειες γραμματοσειράς)
* Την *GFS Porson*, αρχικά δημιουργημένη από τον Ρίτσαρντ Πόρσον από το Κέιμπριτζ, στα τέλη του 18ου αιώνα. (Λεπτομέρειες γραμματοσειράς)

Άλλες γραμματοσειρές συμπεριλαμβάνουν τις:

* *GFS Complutum*
* *GFS Bodoni Classic*
* *GFS Baskerville*
* *GFS Gazis*
* *GFS Didot Classic*
* *GFS Porson*
* *GFS Solomos*
* *GFS Olga*
* *GFS Neohellenic*
* *GFS Artemisia*
* *GFS Theokritos*
* *GFS Elpis*
* *GFS Göschen*

Η εταιρεία ήταν αρκετά παραγωγική στη δημιουργία νέων γραμματοσειρών. Χρηματοδότησε ένα διεθνές συμπόσιο για το ελληνικό αλφάβητο και την ελληνική τυπογραφία το 1995. Για τους Θερινούς Ολυμπιακούς Αγώνες του 2004 στην Αθήνα, σχεδίασε και εξέδωσε μια έκδοση των 14 *Ολυμπιακών Ωδών* του Πινδάρου, χρησιμοποιώντας ιστορικές ελληνικές γραμματοσειρές. Η πλειονότητα των γραμματοσειρών της είναι αδειοδοτημένη υπό την *Άδεια Ανοιχτής Γραμματοσειράς SIL* (αγγλ.: *SIL Open Font License*).

Διατίθενται επίσης εκδόσεις TeX των ακόλουθων γραμματοσειρών: *GFS Didot TeX*, *GFS Bodoni TeX*, *GFS NeoHellenic TeX*, *GFS Porson TeX* και *GFS Artemisia TeX*.

Μια αξιοσημείωτη πρόσφατη προσθήκη είναι η γραμματοσειρά GFS Neohellenic Math OpenType (Γιώργος Ματθιόπουλος, Αντώνης Τσολομίτης και άλλοι), ίσως αποτελεί τη μοναδική sans-serif γραμματοσειρά μαθηματικών που είναι αυτή τη στιγμή διαθέσιμη (ελεύθερα ή με άλλο τρόπο) για χρήση με XeTeX και LuaTeX καθώς και με λογισμικό συμβατό με το OpenType, όπως το LibreOffice.

## Βιβλιογραφία

* Μιχάλης Σ. Μακράκης (επιμ.), *Greek letters: from tablets to pixels, proceedings of a conference sponsored by the Greek Font Society* [Ελληνικά γράμματα: από ταμπλέτες σε εικονοστοιχεία, πρακτικά ενός συνεδρίου χορηγούμενου από την Ελληνική Εταιρεία Γραμματοσειρών], Oak Knoll Press, 1996,  (ISBN 1-884718-27-2) . Συμπεριλαμβάνει εργασίες πάνω στην ιστορία, την τυπογραφία και την κωδικοποίηση χαρακτήρων από τον Hermann Zapf, τον Matthew Carter, τον Nicolas Barker, τον John A. Lane, τον Kyle McCarter, τον Jerôme Peignot, τον Pierre MacKay, τον Silvio Levy, κ.α..

## Παραπομπές

## Εξωτερικοί σύνδεσμοι

* Επίσημη ιστοσελίδα
# Ετεοκυπριακή γλώσσα

| Ετεοκυπριακή |
| --- |
| Ομιλούνταν σε: | Κύπρος |
| Εξαφάνιση: | 4ος αιώνας π.Χ. |
| Ταξινόμηση: | Τυρρηνικές(;)   **Ετεοκυπριακή** |
| Κώδικες γλώσσας |
| ISO 639-1 |  |
| ISO 639-2/B |  |
| ISO 639-3 | ecy |
| SIL |  |
| Glotto | eteo1240 |
| Linguist | ecy |
| Μια από τις ετεοκυπριακές επιγραφές από την Αμαθούντα |

Η **Ετεοκυπριακή** ήταν προ-ινδοευρωπαϊκή γλώσσα που ομιλούνταν στην εποχή του Σιδήρου στην Κύπρο. Η ονομασία σημαίνει «αληθινή» ή «πρωτότυπη κυπριακή» και είναι παράλληλη με την Ετεοκρητική. Και οι δύο ονομασίες χρησιμοποιούνται από τη σύγχρονη έρευνα για να υποδηλώσουν τις προελληνικές γλώσσες αυτών των τόπων. Η Ετεοκυπριακή γραφόταν με το κυπριακό συλλαβάριο, μια συλλαβική γραφή που προέρχεται από τη Γραμμική Α (μέσω της κυπρομινωικής παραλλαγής *Γραμμικής Γ´*). Η γλώσσα βρισκόταν υπό πίεση από την Αρκαδοκυπριακή ελληνική από τον 10ο αιώνα π.Χ. και τελικά εξαφανίστηκε περίπου τον 4ο αιώνα π.Χ.

Η γλώσσα είναι ακόμα άγνωστη εκτός από ένα μικρό λεξιλόγιο που επιβεβαιώνεται σε δίγλωσσες επιγραφές. Θέματα όπως η σύνταξη και η πιθανή κλίση ή συγκόλληση παραμένουν μυστήριο. Οι μερικές μεταφράσεις εξαρτώνται σε μεγάλο βαθμό από τη γλώσσα ή τη γλωσσική ομάδα που έχει αναλάβει ο μεταφραστής, αλλά δεν υπάρχει συνοχή. Ορισμένοι γλωσσολόγοι εικάζουν ότι συνδέεται με τις ετρουσκικές και τις λημνιακές γλώσσες, και με άλλοι με τα βορειοδυτικά σημιτικά. Αυτοί που δεν υποστηρίζουν κάποια από αυτές τις θεωρίες συχνά υιοθετούν την προεπιλογή μιας άγνωστης προελληνικής γλώσσας. Λόγω του μικρού αριθμού κειμένων που έχουν βρεθεί, υπάρχουν επί του παρόντος πολλές αναπόδεικτες εικασίες.

## Παραπομπές
# Ιόνιο Πέλαγος

Το Ιόνιο πέλαγος
Το **Ιόνιο Πέλαγος**, είναι η θαλάσσια περιοχή της μεσογείου που βρίσκεται δυτικά της Ελλάδας και της νότιας Αλβανίας και ανατολικά της νότιας Ιταλίας και πιο συγκεκριμένα, ανατολικά της Καλαβρίας, της Απουλίας και της Σικελίας. Προς νότο εκτείνεται μέχρι το τμήμα της Μεσογείου μεταξύ Μάλτας και Κρήτης, ενω προς το βορρά φτάνει μεχρι το Στενό του Οτράντο όπου ενώνεται με την Αδριατική θάλασσα.
Στο Ιόνιο πέλαγος (στο Φρέαρ των Οινουσσών) βρίσκεται το μεγαλύτερο βάθος ολόκληρης της Μεσογείου (5269m), ενώ δυτικά της ηπειρωτικής Ελλάδας βρίσκονται πολλά νησιά, όπως η Κέρκυρα, οι Παξοί, η Λευκάδα, η Κεφαλονιά, η Ιθάκη, η Ζάκυνθος και τα Κύθηρα, καθώς και αρκετά άλλα μικρότερα. Είναι μια από τις πιο σεισμογενείς περιοχές του κόσμου, καθώς βρίσκεται στο σημείο σύγκλισης τριών τεκτονικών πλακών (της Ευρασιατικής, της Αφρικανικής και της Απουλιανής).

Είναι ολιγοτροφική θάλασσα, όπως όλες οι υποθάλασσες της Μεσογείου, δηλαδή έχει πολύ μικρούς πληθυσμούς ψαριών και θαλασσινών. Δεδομένων όμως των κλιματικών συνθηκών που επικρατούν, υπάρχει πολύ μεγάλη ποικιλία θαλάσσιας ζωής, γι' αυτό και η αλιεία εκεί είναι αρκετά ανεπτυγμένη. Επίσης, η διαφάνειά της είναι μεγάλη.

Η αλατότητά της είναι 32%, και τα νερά της ανανεώνονται κάθε 100 χρόνια. Ο τουρισμός είναι πολύ ανεπτυγμένος τόσο στα παράλια της ηπειρωτικής Ελλάδας όσο και στα Επτάνησα.

Σύμφωνα με τον επικρατέστερο μύθο, έλαβε την ονομασία του από την Ιώ, την οποία ερωτεύτηκε ο Δίας, το αντιλήφθηκε η Ήρα, την μεταμόρφωσε σε αγελάδα και έβαλε τον «Πανόπτη» Άργο να την φυλάει. Ο Δίας τότε έστειλε τον Ερμή να την ελευθερώσει και ο οποίος σκότωσε με πέτρα τον Άργο. Μόλις το αντελήφθη αυτό η Ήρα, έστειλε την αλογόμυγα ("οίστρο") και την τσίμπαγε συνέχεια. Μη δυνάμενη να σταθεί η Ιώ, έφυγε προς τον Ιόνιο κόλπο (σημερινό Ιόνιο Πέλαγος), στη συνέχεια προς Ιλλυρία, πέρασε στη Θράκη και μέσω του Βοσπόρου πέρασε στην Ασία. Άλλος μύθος λέει πως πήρε την ονομασία του από τους Ίωνες που χάθηκαν εκεί.

## Εξωτερικοί σύνδεσμοι

* Ιόνιο Πέλαγος (Αρχείο της ΕΡΤ)
# Θρόνιον (Ιλλυρία)

Το **Θρόνιον** ήταν ελληνική πόλη που ίδρυσαν έποικοι από την Εύβοια και την Αρχαία Λοκρίδα. Η περιοχή στην οποία κατοικούσαν οι Αμαντιείς βρισκόταν ανάμεσα στην Ιλλυρία και στην Ήπειρο στην σημερινή βόρειο Ήπειρο. Το Θρόνιον βρισκόταν πολύ κοντά στην ομώνυμη πόλη των Αμαντιείων Αμάντια, κάπου στα νότια του Αυλώνος, ανάμεσα στον ποταμό Πολύανθο και τη θάλασσα. Πολλοί ιστορικοί όπως ο Χασάν Τσέκα και ο Νίκολας Χάμοντ έχουν προτείνει ως επικρατέστερη θέση την σημερινή Κανίνε. Οι ιδρυτές της πόλης ήταν Ευβοείς Άβαντες και κάτοικοι από την ομώνυμη πόλη Θρόνιον της Λοκρίδας που έφτασαν στην περιοχή όταν έληξε ο Τρωικός Πόλεμος. Στα μετέπειτα ιστορικά χρόνια κατακτήθηκε από κατοίκους της γειτονικής Απολλωνίας και προσαρτήθηκε στην επικράτειά τους, όπως φαίνεται από ένα επίγραμμα που αναγράφεται σε αφιερωματική προσφορά των Απολλωνίων στην Ολυμπία.

## Παραπομπές

## Πηγές

* Chapinal-Heras, D. (2021). Experiencing Dodona: The Development of the Epirote Sanctuary from Archaic to Hellenistic Times. De Gruyter
* Garland, R. (2016). Wandering Greeks: The Ancient Greek Diaspora from the Age of Homer to the Death of Alexander the Great. Princeton University Press
# Κιμμερικόν

| Κιμμερικόν |
| --- |
| αρχαιολογικός χώρος, οικιστική μονάδα και πόλις |
| μνημείο πολιτιστικής κληρονομιάς στην Ουκρανία και μνημείο πολιτιστικής κληρονομιάς στη Ρωσία |
|  |
|  |
| Γεωγραφικές συντεταγμένες | 45°2′36″N 36°13′53″E |
| Διοικητική υπαγωγή | Αυτόνομη Δημοκρατία της Κριμαίας |
| Χώρα | Ρωσία, Ουκρανία και Βασίλειο του Βοσπόρου |
|  Πολυμέσα |
| Δεδομένα () |

Το **Κιμμερικόν** ή αλλιώς **Ψόα** ήταν αρχαία Ελληνική πόλη στην ανατολική Κριμαία (Ταυρίδα), σημερινή Ουκρανία. Η πόλη ιδρύθηκε από αποίκους από την Μίλητο κατά τον 5ο αιώνα π.Χ και ερειπώθηκε κατά την Πρωτοχριστιανική περίοδο (30-325 μ.Χ). Το όνομά της μπορεί να αναφέρεται σε έναν προγενέστερο Κιμμέριο οικισμό στην περιοχή. Βρίσκεται περίπου 40 χλμ. νοτιοδυτικά από το Κερτς.

Σύμφωνα με την άποψη ορισμένων επιστημόνων, κατά την περίοδο της Συμμαχίας της Δήλου, το Κιμμερικόν ήταν μία από τις πολλές ελληνικές πόλεις του Εύξεινου Πόντου που συμμετείχαν σε αυτή, καταβάλλοντας συγκεκριμένο φόρο.

Τον 3ο αιώνα π.Χ το Κιμμερικόν κατακτήθηκε από τους Γότθους και αποδυναμώθηκε ακόμα πιο πολύ μετά από μερικά χρόνια που δεχόταν συχνές επιθέσεις από πειρατές. Η πόλη καταστράφηκε ολοσχερώς στις πρώτες δεκαετίες του 6ου αιώνα μ.Χ. Ο Βυζαντινός αυτοκράτορας Ιουστινιανός Α´, μετά την προσάρτηση των εδαφών του Κιμμέριου Βόσπορου, δεν αποκατέστησε τις ζημιές της πόλης γιατί πίστευε ότι ήταν ανώφελο και ότι δεν θα χρησίμευε πια.

Ανασκάφηκε από Σοβιετικούς αρχαιολόγους κατά τις περιόδους 1927, 1947-49 και 1950-51. Ευρήματα από την περιοχή υπάρχουν σήμερα στο Ιστορικό Αρχαιολογικό Μουσείο του Κερτς.

## Παραπομπές
# Αβώνου τείχος

| Αβώνου τείχος |
| --- |
|  |
| Αβώνου τείχος
41°58′26″N 33°45′58″E |
| Χώρα | Τουρκία |
| Διοικητική υπαγωγή | Επαρχία Κασταμονής |
| Γεωγραφική υπαγωγή | Περιοχή Μαύρης Θάλασσας |
|  Σχετικά πολυμέσα |
|

Ως αρχαιολογική θέση η **Αβώνου τείχος**, μεταγενέστερα **Ιωνόπολις**, είναι πόλη που πιθανώς ιδρύθηκε από Ίωνες, στην αφιλόξενη ακτή της Παφλαγονίας κατά μήκος της Μαύρης θάλασσας (Εύξεινου Πόντου). Το *status* της ως *πόλις* το πέτυχε τον 1ο αι., οπότε και μετονομάστηκε σε Ιονόπολι υπό τον Μάρκο Αυρήλιο. Το όνομα γνωρίζει ο Μαρκιανός Ηρακλείας και ο Ιεροκλής και απαντάται σε νομίσματα της εποχής του Αντωνίνου και του Λεύκιου Βέρου *Ἰωνοπολιτῶν* και *Ἀβωνοτειχιτῶν*. Έγινε διάσημη στην εποχή της ανάπτυξή της ως έδρα του μαντείου του θεωρούμενου τσαρλατάνου Αλέξανδρου, τουλάχιστον στις επιστολές του Λουκιανού. Ίχνη των αρχαίων τειχών βρέθηκαν στην ακρόπολη, ενώ η πόλη είναι διάσπαρτη από αρχιτεκτονικά μέλη. Η σύγχρονη ονομασία της Ινεμπολού (İnebolu) είναι προφανώς παραφθορά του ονόματος Ιονόπολις].

## Σημειώσεις παραπομπές

## Βιβλιογραφία

* Jacopi G. 1936, *Dalla Paflagonia alla Commagene*, 8.
# Ένωση συνόλων

Διάγραμμα Βεν ένωσης δύο συνόλων.
Στην θεωρία συνόλων, **ένωση** δύο συνόλων WIKINIUM\_MATH\_PH\_0 και WIKINIUM\_MATH\_PH\_2 (συμβολισμός WIKINIUM\_MATH\_PH\_4 ) ονομάζουμε το σύνολο που αποτελείται από τα κοινά και μη κοινά στοιχεία των δύο συνόλων.

Μαθηματικά, η ένωση δύο συνόλων WIKINIUM\_MATH\_PH\_6 και WIKINIUM\_MATH\_PH\_8 ορίζεται ως εξής:

 WIKINIUM\_MATH\_PH\_10 ή WIKINIUM\_MATH\_PH\_12 .
Η ύπαρξη αυτού του συνόλου συνήθως είναι ένα από τα αξιώματα του αξιωματικού συστήματος.

Για παράδειγμα, για WIKINIUM\_MATH\_PH\_14 και WIKINIUM\_MATH\_PH\_16 είναι WIKINIUM\_MATH\_PH\_18 .

## Ιδιότητες

Η **ένωση συνόλων** είναι μια πράξη μεταξύ συνόλων, για την οποία ισχύουν οι ιδιότητες:

(όπου WIKINIUM\_MATH\_PH\_20 και WIKINIUM\_MATH\_PH\_22 είναι το κενό σύνολο)

* WIKINIUM\_MATH\_PH\_24 (ανακλαστική ιδιότητα)
* WIKINIUM\_MATH\_PH\_26
* WIKINIUM\_MATH\_PH\_28 (αντιμεταθετική ιδιότητα)
* WIKINIUM\_MATH\_PH\_30 (προσεταιριστική ιδιότητα)
* WIKINIUM\_MATH\_PH\_32 και WIKINIUM\_MATH\_PH\_34
* WIKINIUM\_MATH\_PH\_36
* WIKINIUM\_MATH\_PH\_38
* WIKINIUM\_MATH\_PH\_40
* WIKINIUM\_MATH\_PH\_42 και WIKINIUM\_MATH\_PH\_44

Ακόμη για τις πράξεις της ένωσης και της τομής συνόλων ισχύουν και οι γενικές ιδιότητες:

* WIKINIUM\_MATH\_PH\_46 (επιμεριστική ιδιότητα της ένωσης ως προς την τομή)
* WIKINIUM\_MATH\_PH\_48 (επιμεριστική ιδιότητα της τομής ως προς την ένωση)
* WIKINIUM\_MATH\_PH\_50 (ιδιότητα της απορρόφησης)

## Δείτε επίσης

* Θεωρία συνόλων
* Τομή συνόλων

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ένωση συνόλων στο Wikimedia Commons
# NEC

NEC|  |
|  |
| Νομική μορφή | καμπουσίκι γκαΐσα |
| Κλάδος | τεχνολογία πληροφοριών, ηλεκτρονική και βιομηχανία βιντεοπαιχνιδιών |
| Ίδρυση | 17  Ιουλίου 1899 |
| Έδρα | Τόκιο, Ιαπωνία |
| Προϊόντα | υλικό υπολογιστών και Mobile Fortify |
| Ιδιοκτήτης | Sumitomo Group |
| Μητρική | Sumitomo Group και NEC Group |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|      |
|  Πολυμέσα |
| δεδομένα () |

Η **NEC Corporation** (日本電気株式会社, Nippon Denki Kabushiki gaisha· ακρωνύμιο για την *Nippon Electric Company*) είναι ιαπωνική πολυεθνική εταιρεία πληροφορικής και ηλεκτρονικών, με έδρα το NEC Supertower στο Μινατό του Τόκιο στην Ιαπωνία. Παρέχει υπηρεσίες πληροφορικής και δικτύου, συμπεριλαμβανομένου του cloud computing, της τεχνητής νοημοσύνης (AI), Internet of Things (IoT) και τηλεπικοινωνιακού εξοπλισμού και λογισμικούσε επιχειρήσεις, παρόχους υπηρεσιών επικοινωνιών και σε κυβερνητικές υπηρεσίες. Η NEC είναι επίσης ο μεγαλύτερος προμηθευτής υπολογιστών στην Ιαπωνία από τη δεκαετία του 1980, όταν λάνσαρε τη σειρά PC-8000. Επί του παρόντος, λειτουργεί την εγχώρια επιχείρηση υπολογιστών σε κοινοπραξία με τη Lenovo.

Η NEC ήταν ο τέταρτος μεγαλύτερος κατασκευαστής υπολογιστών στον κόσμο μέχρι το 1990. Η επιχειρηματική μονάδα ημιαγωγών της ηταν ο μεγαλύτερος παραγωγός ημιαγωγών στον κόσμο με βάση τα ετήσια έσοδα από το 1985 έως το 1992, η δεύτερη μεγαλύτερη το 1995, μία από τις τρεις κορυφαίες το 2000 και μία από τις 10 κορυφαίες το 2006. Η NEC απέσπασε την επιχειρηματική της δραστηριότητα ημιαγωγών από τις Renesas Electronics και Elpida Memory. Η NEC, κάποτε η μεγαλύτερη εταιρεία ηλεκτρονικών ειδών της Ιαπωνίας, έχει αποσυρθεί σε μεγάλο βαθμό από την κατασκευή από τις αρχές του 21ου αιώνα.

Η NEC ήταν στην 463η θέση στη λίστα Fortune 500 του 2017. Η NEC είναι μέλος του ομίλου Sumitomo.

## Παραπομπές
# Εφαρμογή υπολογιστή

Ένα **πρόγραμμα εφαρμογής** (app ή application για συντομία) είναι ένα πρόγραμμα υπολογιστή, tablet ή smartphone σχεδιασμένο για να εκτελεί μία ομάδα συντονισμένων λειτουργιών, έργων ή δραστηριοτήτων προς όφελος του χρήστη. Παραδείγματα εφαρμογών περιλαμβάνουν επεξεργαστές κειμένου, λογιστικά φύλλα, μια λογιστική εφαρμογή, ένα web browser, ένα media player, έναν αεροναυτικό προσομοιωτή πτήσης, μια κονσόλα παιχνιδιών ή ένα πρόγραμμα επεξεργασίας φωτογραφιών. Η λέξη λογισμικό εφαρμογής αναφέρεται σε όλες τις εφαρμογές συλλογικά. Αυτό έρχεται σε αντίθεση με το λογισμικό του συστήματος, το οποίο ασχολείται κυρίως με τη λειτουργία του υπολογιστή.

Οι εφαρμογές μπορεί να προσφέρονται προεγκατεστημένες στον υπολογιστή, μαζί με το λογισμικό του συστήματος, ή να εκδίδονται χωριστά. Μπορούν να ταξινομηθούν στις εξής κατηγορίες: proprietary (ιδιόκτητο), open-source (ανοιχτού κώδικα) ή πανεπιστημιακά εγχειρήματα.

## Ταξινόμηση

Υπάρχουν πολλοί διαφορετικοί και εναλλακτικοί τρόποι ταξινόμησης του λογισμικού εφαρμογών.

### Με βάση τη γλώσσα κωδικοποίησης

Από την ανάπτυξη και τη σχεδόν καθολική υιοθέτηση του Διαδικτύου, προέκυψε μια σημαντική διάκριση μεταξύ των εφαρμογών Ιστού που έχουν γραφτεί με τη χρήση HTML, JavaScript και άλλων τεχνολογιών Ιστού, οι οποίες συνήθως απαιτούν παρουσία στον Ιστό και τη χρήση ενός προγράμματος περιήγησης στον Ιστό, και των πιο παραδοσιακών εγγενών εφαρμογών που έχουν γραφτεί σε οποιαδήποτε γλώσσα είναι διαθέσιμη για έναν συγκεκριμένο τύπο υπολογιστή.

### Με την ιδιοκτησία και τη χρήση

Το λογισμικό εφαρμογών χωρίζεται γενικά σε δύο κύριες κατηγορίες: εφαρμογές κλειστού κώδικα και εφαρμογές ανοικτού κώδικα και εφαρμογές ελεύθερου ή ιδιόκτητου λογισμικού.
Το μη ελεύθερο λογισμικό προστατεύεται από αποκλειστικά πνευματικά δικαιώματα και μια άδεια χρήσης λογισμικού παρέχει περιορισμένα δικαιώματα χρήσης.

### Ανά πλατφόρμα

Οι εφαρμογές μπορούν επίσης να ταξινομηθούν ανάλογα με την υπολογιστική πλατφόρμα, όπως μια εφαρμογή γραφείου για ένα συγκεκριμένο λειτουργικό σύστημα, το δίκτυο παράδοσης, όπως στο υπολογιστικό νέφος και στις εφαρμογές Web 2.0, ή τη συσκευή παράδοσης, όπως οι εφαρμογές κινητής τηλεφωνίας για κινητές συσκευές.

Το ίδιο το λειτουργικό σύστημα μπορεί να θεωρηθεί λογισμικό εφαρμογής όταν εκτελεί απλούς υπολογισμούς, μετρήσεις, οπτικοποίηση και επεξεργασία κειμένου που δεν χρησιμοποιούνται για τον έλεγχο του υλικού μέσω διεπαφής γραμμής εντολών ή γραφικής διεπαφής χρήστη. Αυτό δεν περιλαμβάνει το λογισμικό εφαρμογών που περιλαμβάνεται στα λειτουργικά συστήματα, όπως μια αριθμομηχανή λογισμικού ή ένας επεξεργαστής κειμένου.

## Παραπομπές
# Γραικομάνοι

Ο όρος **Γραικομάνοι** (βουλγαρικά: Гъркомани, *Garkomani*, σλαβομακεδονικά: Гркомани‎‎, *Grkomani, αυτοί που έχουν μανία με τους Έλληνες*) χρησιμοποιείται στη Βουλγαρία, στη Βόρεια Μακεδονία, στη Ρουμανία και στην Αλβανία ως χαρακτηρισμός των Αρβανιτόφωνων, Βλαχόφωνων, Σλαβόφωνων αλλά και κάποιες φορές Ελληνόφωνων αυτοπροσδιοριζομένων Ελλήνων. Ο χαρακτηρισμός αυτός λέγεται σε αυτούς που όπως λένε οι παραπάνω χώρες "παριστάνουν ότι είναι Έλληνες" και εκφράζει μια μη-Ελληνική καταγωγή. Οι Γραικομάνοι θεωρούνται ως ομογενείς στην Ελλάδα και ως εξελληνισμένη μειονότητα στις παραπάνω χώρες. Στην Ελλάδα, ο χαρακτηρισμός θεωρείται πολύ υποτιμητικός.

Ο γλωσσολόγος και νεοελληνιστής Πήτερ Μάκριτζ έχει διατυπώσει την υπόθεση ότι το «grekoman» δημιουργήθηκε ως γαλλοφανής λέξη (grécomane).

## Εικόνες

* Ο Σταύρος Τσίλης από το Μαυρόκαμπο Καστοριάς έδρασε ως Οπλίτης κατά τη διάρκεια των πρώτων ελληνοβουλγαρικών αναταράξεων στην περιοχή, ειδικότερα μετά την εξέγερση του Ίλιντεν. Eίχε συγκρουσθεί με συγχωριανούς του οι οποίοι είχαν προσηλυτιστεί στη Βουλγαρική Εξαρχία και φοβούμενος για τη ζωή του εγκατέλειψε τη γενέτειρά του και εγκαταστάθηκε προσωρινά στην Αθήνα.
* Ο Θωμάς Χρήστου, «Ρώμπακας» από τη Βυσσινιά Καστοριάς διετέλεσε ομαδάρχης του Τσόντου Βάρδα και αργότερα συμμετείχε ως εθελοντής στους δύο Βαλκανικούς πολέμους και στον Α΄ Παγκόσμιο πόλεμο.
* Έγγραφο ιερέων, εφόρων, επιτρόπων, έτους 1904 από το Βλάντοβο, σημ. Άγρας Πέλλας

## Δείτε επίσης

* Βουλγαρόφιλοι

## Παραπομπές

## Εξωτερικοί σύνδεσμοι

* Maedonian affair Αρχειοθετήθηκε 2000-08-24 στο Wayback Machine.
# Βαρβαρισμός

**Βαρβαρισμός** είναι η χρήση γλωσσικών τύπων που διαφοροποιούνται από την πρότυπη γλώσσα όπως διδάσκεται στο σχολείο με βάση τη ρυθμιστική γραμματική. Ο όρος υπονοεί αποδοκιμασία της χρήσης των συγκεκριμένων τύπων. Η γλωσσολογία, όμως, απορρίπτει τη διάκριση των γλωσσικών δομών και τύπων σε λιγότερο ή περισσότερο "ποιοτικούς". Μάλιστα, η γλώσσα εξελίσσεται μέσα από τη διάδοση και την επικράτηση τύπων που αρχικά θεωρούνταν λάθη. Οι αποκλίσεις από την πρότυπη γλώσσα συνεχίζουν, όμως, να χρησιμοποιούνται για την υποτίμηση και την αποκλεισμό όσων τους χρησιμοποιούν.

Ο "βαρβαρισμός" αφορά επιλογές στη φωνολογία ή τη μορφολογία που αποκλίνουν από την πρότυπη γλώσσα, π.χ.: "α**ρε**οπλάνο", "επιτίθ**ο**μαι" αντί "επιτίθεμαι" και διαφέρει από το "σολοικισμό" που αφορά αποκλίσεις στη σύνταξη, π.χ.: "Το Μέγαρο Μαξίμου διαρρέει ότι θα γίνουν εκλογές σύντομα" (χρήση του αμετάβατου ρήματος ως μεταβατικού).

Ο "βαρβαρισμός" προέρχεται από τη λέξη «βάρβαρος», η οποία είναι ονοματοποιημένη λέξη από το "βαρ-βαρ" που για τους αρχαίους Έλληνες συνιστούσε κάθε ακατανόητο ήχο που άκουγαν από τις γλώσσες άλλων λαών.

## Πηγές

* Θεοφανοπούλου-Κοντού, Δ. 2001. 'Λάθη στη χρήση της γλώσσας: Αλήθεια και μύθος'. Στο: Γ. Χάρης (επιμ.), *Δέκα Μύθοι για την Ελληνική Γλώσσα*. Αθήνα: Εκδόσεις Πατάκη.
* Bartsch, R.. 1987. *Norms of Language*. London: Longman.
* Μαρκόπουλος, Θοδωρής, 2006. "Η γλωσσική ιδεολογία του 'σωστού' και του 'λάθους'", σάιτ "ανορθογραφίες".
# Θέση επιφυλακής

Η **θέση επιφυλακής** (αγγλικά: guard) είναι μία θέση μάχης στο έδαφος όπου ο ένας από τους δύο μαχόμενους, αυτός που είναι με την πλάτη στο έδαφος, έχει περιτυλίξει με τα πόδια του τον κορμό του άλλου. Στο μαχητικό άθλημα *γκράπλινγκ* (πάλη υποταγής) θεωρείται πλεονεκτική θέση διότι από αυτήν μπορεί να επιχειρηθεί κάποια λαβή πνιγμού ή εξάρθρωσης, την ίδια στιγμή που η προτεραιότητα του από πάνω μαχητή είναι να μεταβεί σε μια καλύτερη θέση, διαδικασία γνωστή ως *passing the guard*. Σε αγώνες ΜΜΑ ή γενικότερα σε μάχη σώμα με σώμα είναι εφικτό να γίνουν χτυπήματα από τον επάνω μαχητή ακόμη και αν ο ασκείται κάποιος έλεγχος από τον από κάτω.

Υπάρχουν διάφορες μορφές *επιφυλακής* με τα δικά τους θετικά και αρνητικά χαρακτηριστικά.
# Έφιππη θέση (πάλη)

Η έφιππη θέση ή θέση μάουντ (αγγλικά: mount) είναι μία θέση κυριαρχίας στη μάχη εδάφους στην οποία ό ένας μαχητής που βρίσκεται από πάνω κάθεται "καβάλα" στον κορμό του αντίπαλού του με ανοιχτά τα πόδια και έχοντας πρόσωπο προς το κεφάλι του. Είναι εξαιρετικά πλεονεκτική και ευνοϊκή θέση για τον επάνω μαχητή για πολλούς λόγους. Μπορεί να χτυπήσει τον αντίπαλο του με σημαντική ένταση και ορμή εκμεταλλευόμενος την ώθηση από την βαρύτητα και όλο το εύρος της κίνησης την ίδια στιγμή που ο μαχητής από κάτω περιορίζεται από το έδαφος και τον αντίπαλό του. Άλλο ένα πλεονέκτημα είναι ότι μπορεί να εφαρμόσει πλήθος λαβών εξάρθρωσης ή πνιγμού, κάτι που για τον από κάτω δεν είναι εφικτό, του οποίου η κορυφαία προτεραιότητα είναι να ανατρέψει τον από πάνω και να μεταβεί σε κάποια καλύτερη θέση, όπως αυτή της επιφυλακής με αυτόν από πάνω.

## Παραλλαγές

Όταν τα πόδια του επάνω μαχητή είναι πάνω από το στήθος του αντιπάλου του, η θέση ονομάζεται **ψιλή έφιππη θέση** (hight mounted position) ενώ αντιθέτως όταν είναι στο ισχίο λέγεται **χαμηλή έφιππη θέση** (low mount). Η πρώτη μπορεί να χρησιμοποιείηθεί για να εγκλοβίσει το χέρι του αντιπάλου στην άρθρωση του γονάτου έτσι ώστε να τον εμποδίσει να αμυνθεί αποτελεσματικά. Αυτή η κίνηση ωστόσο αυξάνει τον κίνδυνο *να δραπετεύσει ο αντίπαλος κάτω από τα πόδια* του επάνω μαχητή. Από την άλλη μεριά μια πολύ χαμηλή έφιππη θέση έχει ως αποτέλεσμα ο αντίπαλος να μπορεί *να σηκώσει τον κορμό του πάνω* και να ανατρέψει τον επάνω μαχητή παιρνώντας σε θέση επιφυλακής με εκείνον από πάνω. Μία άλλη παραλλαγή είναι η **αντίστροφη έφιππη θέση** στην οποία ο επάνω μαχητής έχει πρόσωπο προς τα πόδια του από κάτω. Αυτή η θέση μπορεί να χρησιμοποιηθεί για την μετάβαση σε λαβές εξάρθρωσης των αρθρώσεων των κάτω άκρων. Υπάρχει ακόμη μία παραλλαγή ή **Ζ έφιππη θέση** στην οποία το ένα γόνατο του επάνω μαχητή βρίσκεται δίπλα στο κεφάλι του αντιπάλου του ενώ την ίδια στιγμή το άλλο πόδι περνάει κάτω από την ομοπλάτη του από κάτω μαχητή σχηματίζοντας έτσι το γράμμα ζήτα. Χρησιμοποιείται για να αυξήσει την πίεση στην θωρακική κοιλότητα του αντιπάλου και ως προστάδιο για ορισμένες λαβές, όπως το κλείδωμα του χεριού.

## Παραπομπές